CELEX: 62020TN0088
Language: sl
Date: 2020-02-13 00:00:00
Title: Zadeva T-88/20: Tožba, vložena 13. februarja 2020 – Rivière in drugi/Parlament

6.4.2020   
            
            
               SL
            
            
               Uradni list Evropske unije
            
            
               C 114/17
            
         
      Tožba, vložena 13. februarja 2020 – Rivière in drugi/Parlament
      (Zadeva T-88/20)
      (2020/C 114/18)
      Jezik postopka: francoščina
      
         Stranke
      
      
         Tožeče stranke: Jérôme Rivière (Nica, Francija) in deset drugih tožečih strank (zastopnik: F. Wagner, odvetnik)
      
         Tožena stranka: Evropski parlament
      
         Predloga
      
      Tožeče stranke Splošnemu sodišču predlagajo, naj:
      
                  —
               
               
                  razglasi za ničen ustni sklep predsednika Evropskega parlamenta z dne 13. januarja 2020, s katerim je prepovedal, da so na poslanskih klopeh državne zastave;
               
            
                  —
               
               
                  Evropskemu parlamentu naloži plačilo vseh stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo tri tožbene razloge.
      
                  1.
               
               
                  Prvi tožbeni razlog: pravna in dejanska kršitev in izkrivljanje člena 10 poslovnika Evropskega parlamenta ter kršitev člena 4 Pogodbe o Evropski uniji, zlasti ker zastavica, ki jo poslanec postavi na svojo klop, ni niti zastava, niti prapor. Poleg tega prisotnost take zastavice ne ogroža nemotenega poteka parlamentarnega dela, dobrega delovanja opreme Parlamenta ali reda v sejni dvorani in ne pomeni neprimernega vedenja.
               
            
                  2.
               
               
                  Drugi tožbeni razlog: kršitev pretekle prakse Evropskega parlamenta in načela pravne varnosti, ki ga je Sodišče Evropske unije v sodni praksi priznalo kot „temeljno zahtevo“.
               
            
                  3.
               
               
                  Tretji tožbeni razlog: zloraba pooblastil, ker v skladu s členom 22 poslovnika Evropskega parlamenta predsednik ne more enostransko odločiti, da poslancu ne da besede iz razloga, na katerega se sklicuje. Tožeče stranke trdijo, da o vprašanjih v zvezi z vodenjem sej odloča predsedstvo Evropskega Parlamenta.